# C-5 גלקסי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ה-C-5 גלקסי הוא מטוס תובלה צבאי אשר מבצע תובלה אווירית כבדה במרחקים בין יבשתיים. זהו מטוס התובלה הצבאי הגדול ביותר שהיה אי פעם בשימוש ארצות הברית. המטוס נועד להוביל מטען חריג בגודלו. ה-C-5 פותח ועוצב על-ידי חברת לוקהיד מרטין. המטוס בשירות רק בחיל האוויר האמריקאי.

## [עריכה] ייעוד

ה-C-5, בעל יכולת ההעמסה העצומה, מספק שירותי תמיכה להגנה הלאומית של ארצות הברית. המטוס יכול לשאת יחידות צבאיות מצוידות (כולל טנקי מערכה) בהתראה קצרה לכל נקודה בעולם, וכך מספק תמיכה המסייעת להמשיך לקיים את הכוח הקרבי.

## [עריכה] רקע ושירות

ה-C-5 הראשון יצא מפס הייצור ב-2 במרץ 1968. ב-3 ביוני באותה שנה החל את טיסות המבחן שלו. לאחר השלמת טיסות המבחן המטוס הועבר לתשע טייסות בבסיסי חיל האוויר בארצות הברית. ב-1998 החלה תוכנית למודרניזציה של המטוסים (שבאותה עת כבר השלימו 30 שנה בשירות): האוויוניקה בכללה השתפרה, ציוד ניווט ובטיחות שודרג, הוספה מערכת טייס אוטומטי חדשה, מנועים חדשים וחזקים יותר, וכן שיפור כללי במעטפת המטוס, כן הנחיתה, תא הטייס ומערכת הדיחוס. הראשון מבין מטוסי ה-C-5M שסיים את שיפורו יצא מהמפעל ב-16 במאי 2006. המטוס החל לשרת במלחמת ויאטנם שם הוביל אספקה וציוד צבאי לחיילים. המטוס המשיך לשרת בכל מלחמות ארצות הברית מאז ועדיין ממשיך לשרת כיום כמטוס אספקה לחיילי ארצות הברית בעיראק.

## [עריכה] מאפיינים מיוחדים

- מימדי אזור המטען הם 37X4.1X5.8, שהם 890 מטרים מעוקבים.
- אזור הישיבה בסיפון העליון מכיל 73 אנשים בנוסף לצוות (של 7 אנשים).
- יכולת להמראה ונחיתה ממסלולי המראה לא שלמים או קצרים יחסית.
- בכן הנחיתה יש 28 גלגלים החולקים את עומס המשקל. כמו כן, כן הנחיתה האחורי מסוגל "לכרוע ברך" כדי לאפשר הטענה ופריקה יעילים של ציוד.
- דלתות קדמיות ואחוריות המאפשרות ניצול מלא, יעיל ומהיר של אזור המטען.
- ה-C-5 מסוגל לשאת את כמעט כל הציוד הצבאי של ארה"ב, מטנקים דרך אמצעי גישור ועד קליעים.
- ל-C-5 יש 12 מיכלי דלק פנימיים בקיבולת כוללת של כמעט 194,000 ליטר דלק.

## [עריכה] תאונות וסיכון

מתחילת שירותו ועד היום למטוסי ה-C-5 היו תשע תאונות הקשורות בכשלים מכניים ובטעויות אנוש. תאונה מפורסמת אחת התרחשה במהלך מלחמת ויאטנם במבצע לחילוץ יתומים ויאטנמים ב-4 באפריל 1975. המטוס ניסה לבצע נחיתת חירום אך ללא הצלחה. 144 איש נספו (מתוכם 76 תינוקות), מתוך ה-305 שהיו במטוס.

המטוס הגדול ותכולתו גם פגיעים במיוחד במשך זמן שהותם באוויר. המטוס החשוף וחסר כלי הנשק מהווה מטרה ברורה לטילי קרקע-אוויר.

## [עריכה] מפרט

- צוות (בשגרה): שבעה - שני טייסים, שני מהנדסי טיסה ושלושה מומחי מטען.
- משקל מטען מירבי: 120,000 ק"ג.
- משקל כולל מטען: 349,000 ק"ג.
- משקל המראה מירבי: 381,000 ק"ג.
- טווח: 6,033 ק"מ
- מהירות מירבית: 920 קמ"ש

## [עריכה] טריוויה

- הצבע של המטוס שוקל 1,200 ק"ג, בהתחשב בזה שדוגמת הצבע פשוטה יחסית (צבע ירוק כמו בתמונה או כחול בנוסף לסמלי חיל האוויר האמריקאי).
- המטוס היה מועמד לנשיאת מעבורת החלל אך לבסוף הבואינג 747 זכה בתפקיד.
- המטוס מכיל למעלה מ-170 ק"מ של חיווט.

ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.

מקור: http://he.wikipedia.org../../../c/-/5/C-5_%D7%92%D7%9C%D7%A7%D7%A1%D7%99.html

קטגוריות: קצרמר צבא | מטוסי תובלה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Suomi
- Français
- Magyar
- Italiano
- 日本語
- Bahasa Melayu
- Nederlands
- Norsk (bokmål)
- Polski
- Português
- Română
- Српски / Srpski
- Svenska
- 中文